
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 14 

5 Φεβρουάριου 2016 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

5. Αντικατάσταση και τροποποίηση διατάξεων του 
Π.δ. 305/1992 «Ρυθμίσεις θεμάτων ιεραρχίας, κρίσε¬ 
ων, προαγωγών και αποστρατείας των Αξιωματικών 
του Πυροσβεστικού Σώματος» (Α' 152). 1 

ΑΠΟΦΑΣΕΙΣ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 

Παράταση θητείας προϊσταμένων οργανικών μονάδων 
επιπέδου Τμήματος. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 5 
Αντικατάσταση και τροποποίηση διατάξεων του Π.δ. 305/ 
1992 «Ρυθμίσεις θεμάτων ιεραρχίας, κρίσεων, προα¬ 
γωγών και αποστρατείας των Αξιωματικών του Πυ¬ 
ροσβεστικού Σώματος» (Α' 152). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παραγράφου 2 του άρθρου 16 του Ν. 3511/2006 
«Αναδιοργάνωση του Πυροσβεστικού Σώματος, αναβάθ¬ 
μιση της αποστολής του και άλλες διατάξεις (Α' 258). 

β. Του άρθρου 90 του Κώδικα που κυρώθηκε με το άρθρο 
πρώτο του Π.δ/τος 63/2005 «Κωδικοποίηση της νομοθεσίας 
για την κυβέρνηση και τα κυβερνητικά όργανα» (Α' 98). 

γ. Του Π.δ/τος 101/2012 «Υπαγωγή του Πυροσβεστικού 
Σώματος στη Γ ενική Γ ραμματεία Πολιτικής Προστασίας 
του Υπουργείου Δημόσιας Τάξης και Προστασίας του 
Πολίτη και τροποποίηση του Π.δ. 215/2007» (Α' 167). 

δ. Του άρθρου 1 του Π.δ. 24/2015 «Σύσταση και μετονο- 
μασία Υπουργείων, μεταφορά της Γ ενική Γ ραμματείας 
Κοινωνικών Ασφαλίσεων» (Α' 20). 

ε. Του Π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 


στ. Της υπ’ αριθ. Υ5/27-01-2015 απόφασης Πρωθυ¬ 
πουργού «Σύσταση θέσεων Αναπληρωτών Υπουργών 
και Υφυπουργών» (Β' 204). 

ζ. Της υπ’ αριθ. Υ6/25-9-2015 απόφασης Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Εσωτερικών και Διοικητικής Ανασυγκρότησης Νικόλαο 
Τόσκα» (Β' 2109). 

2. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

3. Την υπ’ αριθ. 24/2016 Γνωμοδότηση του Συμβουλίου 
της Επικράτειας, μετά από πρόταση του Αναπληρωτή 
Υπουργού Εσωτερικών και Διοικητικής Ανασυγκρότησης, 
αποφασίζουμε: 

Άρθρο 1 

Οι παράγραφοι 1 και 2 του άρθρου 6 του Π.δ 305/1992 
(Α' 152) αντικαθίστανται ως ακολούθως: 

«1. Οι αξιωματικοί του Πυροσβεστικού Σώματος δεν 
κρίνονται κατά τις τακτικές ετήσιες κρίσεις και δεν 
προάγονται στις ακόλουθες περιπτώσεις: 

α) Τελούν στην κατάσταση της διαθεσιμότητας (αυ- 
τεπάγγελτης ή μη) σύμφωνα με τα οριζόμενα στις δι¬ 
ατάξεις του άρθρου 4 του Ν.δ/τος 343/1969 (Α' 238). 

β) Εκτίουν στερητική της ελευθερίας ποινή ή τελούν 
σε προσωρινή κράτηση. 

γ) Έχουν παραπεμφθεί αμετάκλητα ενώπιον του 
αρμόδιου δικαστηρίου για κακούργημα ή για τα αδι¬ 
κήματα της κλοπής, υπεξαίρεσης (κοινής και στην υπη¬ 
ρεσία), απάτης, εκβίασης, πλαστογραφίας, δωροδοκί¬ 
ας, καταπίεσης, απιστίας περί την υπηρεσία, καθώς 
και για οποιοδήποτε έγκλημα κατά της γενετήσιας 
ελευθερίας ή έγκλημα οικονομικής εκμετάλλευσης 
της γενετήσιας ζωής. 

δ) Έχουν τεθεί στην κατάσταση της αργίας με από¬ 
λυση ή της αργίας με πρόσκαιρη παύση. 

ε) Έχουν παραπεμφθεί ενώπιον Ανακριτικού Συμβου¬ 
λίου. 

2. Οι υπαγόμενοι στις περιπτώσεις της προηγούμενης 
παραγράφου Αξιωματικοί κρίνονται έκτακτα μετά την 
άρση του κωλύματος εξαιτίας του οποίου παραλείφθη- 
καν από τις κρίσεις και τις προαγωγές. 

Εάν εγγράφουν σε πίνακα προακτέων, προάγονται 
αναδρομικά από τη χρονολογία προαγωγής νεοτέρου 
τους και ανακτούν την αρχαιότητα τους, εκτός των 
θέσεων που απώλεσαν επειδή τους επιβλήθηκε η ποινή 
της αργίας με απόλυση». 

Άρθρο 2 

Η παράγραφος 4 του άρθρου 12 του Π.δ 305/1992 
(Α' 152) όπως ισχύει αντικαθίσταται ως ακολούθως: 

«4. Αρμόδιοι για τη σύνταξη των εκθέσεων αξιολόγη¬ 
σης των αξιωματικών και την επ’ αυτών γνωμάτευση 
είναι οι ακόλουθοι: 

α. Ο Αρχηγός χωρίς γνωματεύοντα για τους Υπαρχη- 
γούς Επιχειρήσεων και Υποστήριξης και τον Διευθυντή 
Επιθεώρησης και Ελέγχου. 

β. Ο Υπαρχηγός Επιχειρήσεων με γνωματεύοντα τον 
Αρχηγό για τους Συντονιστές Επιχειρήσεων, τον Διοι¬ 
κητή της Περιφερειακής Πυροσβεστικής Διοίκησης Ατ¬ 
τικής, τον Διοικητή του Ενιαίου Συντονιστικού Κέντρου 
Επιχειρήσεων (Ε.Σ.Κ.Ε), τους Διοικητές των Ειδικών 
Μονάδων Αντιμετώπισης Καταστροφών (Ε.Μ.Α.Κ), τον 
Προϊστάμενο της Διεύθυνσης Αντιμετώπισης Εγκλημά¬ 
των Εμπρησμού (Δ.Α.Ε.Ε), τον Διοικητή της Υπηρεσίας 
Εναέριων Μέσων (Υ.Ε.Μ.Π.Σ) και τον Διοικητή της Υπη¬ 
ρεσίας Πλωτών Μέσων (Υ.ΠΛΩ.Μ). 

γ. Ο Υπαρχηγός Υποστήριξης με γνωματεύοντα τον 
Αρχηγό για τον Συντονιστή Υποστήριξης, τον Διοικη¬ 
τή της Πυροσβεστικής Ακαδημίας, τον Διευθυντή της 
Υγειονομικής Υπηρεσίας Π.Σ και τον Προϊστάμενο της 
Διεύθυνσης Ασφάλισης Παροχών του Ταμείου Επικου¬ 
ρικής Ασφάλισης και Πρόνοιας Απασχολουμένων στα 
Σώματα Ασφαλείας (Τ.Ε.Α.Π.Α.Σ.Α.) και του Προϊσταμένου 
του Πυροσβεστικού Συνεργείου Αθηνών. 

δ. Οι Συντονιστές Επιχειρήσεων με γνωματεύοντα 
τον Υπαρχηγό Επιχειρήσεων για τους Διοικητές των 
Περιφερειακών Πυροσβεστικών Διοικήσεων (ΠΕ.ΠΥ.Δ) 
που υπάγονται στην περιοχή της γεωγραφικής τους 
αρμοδιότητας, πλην του Διοικητή της Περιφερειακής 
Πυροσβεστικής Διοίκησης Αττικής. 

ε. Ο Συντονιστής Υποστήριξης με γνωματεύοντα τον 
Υπαρχηγό Υποστήριξης για τους Προϊστάμενους των 
Διευθύνσεων του Επιτελείου και τον Προϊστάμενο της 
Νομικής Υπηρεσίας, για τους επικεφαλής των γραφείων 
του Αρχηγού, των Υπαρχηγών και των Υπασπιστών αυ¬ 
τών, για τους αξιωματικούς που υπηρετούν στα γραφεία 
του Αναπληρωτή Υπουργού Εσωτερικών και Διοικητικής 
Ανασυγκρότησης και του Γ ενικού Γ ραμματέα Πολιτικής 
Προστασίας, για τους αξιωματικούς που υπηρετούν σε 
Υπηρεσίες του Υπουργείου Εσωτερικών και Διοικητικής 
Ανασυγκρότησης ή άλλες πολιτικές ή στρατιωτικές Υπη¬ 
ρεσίες στο Νομό Αττικής και για τους λοιπούς νομούς 
ο Διοικητής της Πυροσβεστικής Υπηρεσίας της πόλης 
στην οποία εδρεύει η υπηρεσία με γνωματεύοντα τον 
οικείο Διοικητή της Περιφερειακής Πυροσβεστικής Δι¬ 
οίκησης. Επίσης ο Συντονιστής Υποστήριξης συντάσσει 
τις εκθέσεις αξιολόγησης για τους Τμηματάρχες των 
οικείων Τμημάτων του Τ.Ε.Α.Π.Α.Σ.Α. με γνωματεύοντα 
τον Υπαρχηγό Υποστήριξης. 

στ. Οι κατά τόπους αρμόδιοι Διοικητές των Περιφερει¬ 
ακών Πυροσβεστικών Διοικήσεων (ΠΕ.ΠΥ.Δ) με γνωμα¬ 
τεύοντα τον οικείο Συντονιστή Επιχειρήσεων για τους 
Υποδιοικητές των Περιφερειακών Διοικήσεων Πυροσβε¬ 
στικών Υπηρεσιών, τους Διοικητές Διοικήσεων Πυρο¬ 


σβεστικών Υπηρεσιών, τους Διοικητές Πυροσβεστικών 
Υπηρεσιών, τους Προϊσταμένους των Πυροσβεστικών 
Συνεργείων (πλην Αθηνών) και τους Αξιωματικούς που 
υπηρετούν στα γραφεία και κλιμάκια των Περιφερεια¬ 
κών Πυροσβεστικών Διοικήσεων. 

ζ. Ο Διοικητής της οικείας Διοίκησης Πυροσβεστικών 
Υπηρεσιών με γνωματεύοντα το Διοικητή της οικείας 
Περιφερειακής Πυροσβεστικής Διοίκησης για τους Υπο¬ 
διοικητές των Διοικήσεων Πυροσβεστικών Υπηρεσιών 
και τους Διοικητές των Πυροσβεστικών Υπηρεσιών και 
Σταθμών που υπάγονται σε Διοίκηση Πυροσβεστικής 
Υπηρεσίας. 

η. Οι Διοικητές των Ε.Μ.Α.Κ με γνωματεύοντα τον 
οικείο Συντονιστή Επιχειρήσεων, για τους Υποδιοικητές 
αυτών. 

θ. Οι Υποδιοικητές των Διοικήσεων Πυροσβεστικών 
Υπηρεσιών και των Ε.Μ.Α.Κ με γνωματεύοντες τους 
αντίστοιχους Διοικητές για τους αξιωματικούς που 
υπηρετούν στις αντίστοιχες υπηρεσίες. 

ι. Οι Διοικητές ή Διευθυντές αντίστοιχα του Ε.Σ.Κ.Ε, της 
Υπηρεσίας Εναέριων Μέσων (Υ.Ε.Μ.Π.Σ.), της Διεύθυνσης 
Αντιμετώπισης Εγκλημάτων Εμπρησμού (Δ.Α.Ε.Ε.), της 
Υπηρεσίας Πλωτών Μέσων (Υ.ΠΛΩ.Μ), της Υγειονομικής 
Υπηρεσίας (ΥΓ.Υ.Π.Σ.) και της Πυροσβεστικής Ακαδημίας 
με γνωματεύοντα τους Υπαρχηγούς Επιχειρήσεων και 
Υποστήριξης κατά λόγο υπαγωγής, για τους αξιωματι¬ 
κούς που υπηρετούν σε αυτές. Για τον Υποδιοικητή της 
Πυροσβεστικής Ακαδημίας συντάκτης είναι ο Διοικητής 
αυτής με γνωματεύοντα τον Υπαρχηγό Υποστήριξης. 
Ο Διευθυντής Επιθεώρησης και Ελέγχου (Δ.Ε.Ε.Π.Σ) για 
τους Αξιωματικούς που υπηρετούν σε αυτή με γνωμα¬ 
τεύοντα τον Αρχηγό. 

ια. Οι Διοικητές των Πυροσβεστικών Υπηρεσιών και 
των Πυροσβεστικών Συνεργείων με γνωματεύοντα τον 
οικείο Διοικητή της Περιφερειακής Πυροσβεστικής Διοί¬ 
κησης για τους αξιωματικούς που υπηρετούν σε αυτές, 
πλην των αξιωματικών που υπηρετούν σε Πυροσβεστι¬ 
κούς Σταθμούς Διοικήσεων Πυροσβεστικών Υπηρεσιών, 
όπου γνωματεύων είναι ο Διοικητής της Διοίκησης. 

ιβ. Οι Προϊστάμενοι των Διευθύνσεων του Επιτελείου 
και ο Προϊστάμενος της Νομικής Υπηρεσίας με γνωμα¬ 
τεύοντα τον Συντονιστή Υποστήριξης για τους αξιωμα¬ 
τικούς που υπηρετούν σε αυτές. 

ιγ. Ο αρμόδιος συντάκτης της Υπηρεσίας στην οποία 
ανήκουν οργανικά και ο αντίστοιχα αρμόδιος γνωματεύ¬ 
ων για τους αποσπασμένους αξιωματικούς σε διάφορες 
σχολές για εκπαίδευση ή στην αλλοδαπή για οποιο- 
δήποτε λόγο. Εφόσον οι αξιολογούμενοι απουσιάζουν 
πέραν του διμήνου, ο συντάκτης υποχρεούται να ζητεί 
από την οικεία Υπηρεσία ή σχολή πληροφορίες για 
την επίδοση και τα ουσιαστικά τους προσόντα κατά 
το χρόνο της απόσπασης. 

Άρθρο 3 

1. Η παράγραφος 6 του άρθρου 30 του Π.δ 305/1992 
(Α' 152) όπως αντικαταστάθηκε με την παράγραφο 3 
του άρθρου 1 του Π.δ 45/1998 (Α' 44), αντικαθίσταται 
ως ακολούθως: 

«Αξιωματικοί του Πυροσβεστικού Σώματος που δεν 
διανύουν τον τελικό βαθμό εξέλιξής τους και κρίνονται 
ως ευδοκίμως τερματίσαντες τη σταδιοδρομία τους, 
προάγονται στον επόμενο βαθμό εκτός οργανικών θέσε¬ 
ων, τίθενται εκτός υπηρεσίας και αποστρατεύονται αυ- 

τεπάγγελτα με άλλο προεδρικό διάταγμα που εκδίδεται 
εντός τριάντα (30) ημερών από την άπρακτη παρέλευση 
της προθεσμίας για την άσκηση προσφυγής κατά της 
αποφάσεως του Πρωτοβάθμιου Συμβουλίου Κρίσεων 
ενώπιον του Δευτεροβάθμιου Συμβουλίου ή την έκδοση 
απόφασης επί ασκηθείσας προσφυγής τους, κατά τα 
προβλεπόμενα στην αμέσως επόμενη παράγραφο. Το 
Αρχηγείο Πυροσβεστικού Σώματος, εντός προθεσμίας 
δέκα (10) ημερών από την ημερομηνία που περιέρχονται 
σε αυτό τα πρακτικά του Πρωτοβάθμιου Συμβουλίου 
Κρίσεων κοινοποιεί εγγράφως στους κριθέντες ως ευ- 
δοκίμως τερματίσαντες ή αποστρατευτέους την από¬ 
φαση του Συμβουλίου αυτού με την αιτιολογία αυτής. 
Οι εν λόγω αξιωματικοί δύνανται εντός ανατρεπτικής 
προθεσμίας δέκα (10) ημερών από την κοινοποίηση σ’ 
αυτούς της απόφασης των οικείων Πρωτοβάθμιων Συμ¬ 
βουλίων να προσφύγουν στα αρμόδια Δευτεροβάθμια 
Συμβούλια για επανάκριση. Τα Δευτεροβάθμια Συμβού¬ 
λια στην περίπτωση αυτή συνεδριάζουν εκτάκτως και 
αποφαίνονται οριστικά για τις προσφυγές αυτές εντός 
δέκα (10) ημερών από την υποβολή τους». 

2. Το πρώτο εδάφιο της παραγράφου 2 του άρθρου 33 
του Π.δ 305/1992 (Α' 152) αντικαθίσταται ως ακολούθως: 

«Οι αξιωματικοί μέχρι και το βαθμό του Πυράρχου 
που καταλαμβάνονται από το όριο ηλικίας, ένα μήνα 
πριν καταληφθούν από το όριο ηλικίας, προάγονται εν 
ενεργεία στον επόμενο βαθμό εκτός οργανικών θέσε¬ 
ων, με την προϋπόθεση ότι κρίνονται προακτέοι από 
τα αρμόδια συμβούλια κρίσεων και δεν διανύουν τον 
τελευταίο βαθμό εξέλιξης τους». 

3. Η παράγραφος 4 του άρθρου 33 του Π.δ 305/1992 
(Α' 152) αντικαθίσταται ως ακολούθως: 

«Οι Αξιωματικοί μέχρι το βαθμό του Αντιπυράρχου, οι 
οποίοι εξέρχονται από την υπηρεσία λόγω υποβολής 
αίτησης αποστρατείας, προάγονται, εφόσον έχουν δι- 
ανύσει τουλάχιστον ένα έτος στον κατεχόμενο βαθμό, 
εν ενεργεία στον επόμενο βαθμό εκτός οργανικών θέ¬ 
σεων, όταν αυτός προβλέπεται για την κατηγορία τους, 
τιθέμενοι εκτός υπηρεσίας, και ύστερα από τριάντα (30) 
ημέρες αποστρατεύονται με άλλο προεδρικό διάταγμα». 

4. Η παράγραφος 5 του άρθρου 33 του Π.δ 305/1992 
(Α' 152) καταργείται αναριθμούμενης της παραγράφου 
6 σε 5. 


Άρθρο 4 

Η ισχύς των διατάξεων του παρόντος διατάγματος 
αρχίζει από τη δημοσίευσή του στην Εφημερίδα της 
Κυβερνήσεως. 

Στον Αναπληρωτή Υπουργό Εσωτερικών και Διοικη¬ 
τικής Ανασυγκρότησης αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 4 Φεβρουάριου 2016 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 
ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

-♦- 

ΑΠΟΦΑΣΕΙΣ ΤΗΣ ΟΛΟΜΕΛΕ ΙΑΣ ΤΗΣ ΒΟΥΛΗΣ 

( 2 ) 

Πρωτ. 1988 

Αρίθ · Διεκπ. 1508/5.2.2016 

Παράταση θητείας προϊσταμένων οργανικών μονάδων 
επιπέδου Τμήματος. 

Ο ΠΡΟΕΔΡΟΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Το άρθρο 65 του Συντάγματος, 

2. Το γεγονός ότι η θητεία των προϊσταμένων των 
οργανικών μονάδων επιπέδου Τμήματος της Βουλής 
έληξε στις 12 Ιανουάριου 2015 και δεν κατέστη δυνατή 
η εντός των νομίμων προθεσμιών επιλογή νέων προϊ¬ 
σταμένων, αποφασίζει: 

«Η θητεία των προϊσταμένων των οργανικών μονά¬ 
δων επιπέδου Τμήματος της Βουλής, που συνεχίζουν 
να ασκούν τα καθήκοντά τους, παρατείνεται από τότε 
που έληξε (12.1.2015) μέχρι 30 Απριλίου 2016, ενόψει των 
νέων κρίσεων από το Υπηρεσιακό Συμβούλιο». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 2016 

Ο ΠΡΟΕΔΡΟΣ ΤΗΣ ΒΟΥΛΗΣ 

ΝΙΚΟΛΑΟΣ ΒΟΥΤΣΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΝ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήϋρ://νννννν.β1.9Γ - ε-σιαϊΙ: ννθόιπ3δ1βι·.βΙ@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* 01000140502160004 * - 















































































